Nochm Kriagseihtritt vo Italien im Juni 1940 hods faschistische Regime in Notaresco a Intaniarungsloga (campo di concentramento) earicht. De Intaniatn woan in zwoa privatn Wohnhaisan, vo da Casa Mazzarosa und da Casa Carusi, untabrocht. De easchtn Intaniatn woan ausländische und stootnlose Judn, de 1942 ins Intaniarungsloga Ferramonti di Tarsia iwarstejt worn san, um Plotz fia Jugoslawn z gwinna. Mid da Okunft vo de Jugoslawn hom se de Intaniarungsbedingunga vascheaft. De letztn Insossn homs Loga eascht im Jenna 1944 valossn.